Concordia, despre „ordonanța austerității”: Nu poți construi o economie solidă dacă nu știi de Crăciun ce taxe vei plăti după Revelion
Confederația Patronală Concordia este nemulțumită de prevederile ordonanței privind modificările fiscale pentru 2025. Radu Burnete, director executiv al Confederației Patronale Concordia a transmis, duminică, o reacție la deciziile anunțate de Guvern privind noile taxe și eliminarea unor facilități fiscale, menționând că „cel mai grav, însă, este că ele au aplicabilitate de la 1 ianuarie 2025, adică în trei zile”.